ટૅલન્ટેડ ડબિંગ આર્ટિસ્ટ રોહન ભટનાગર (હૃતિક રોશન) જોઈ નથી શકતો. એક ફ્ઞ્બ્માં કામ કરતી સુપ્રિયા (યામી ગૌતમ) પણ જોઈ નથી શકતી, છતાં બન્નેને એકબીજા સાથે પહેલી નજરનો પ્રેમ થઈ જાય છે. પરીકથા જેવી તેમની લવસ્ટોરી લગ્નના પગથિયે પહોંચે છે ત્યાં જ એક રાક્ષસ નામે અમિત (રોહિત રૉય) ત્રાટકે છે અને તેમનો માળો ખેદાનમેદાન કરી નાખે છે. એ રાક્ષસ પોતાના પહોંચેલા રાજકારણી ભાઈ માધવરાવ (રૉનિત રૉય)ના ખીલે કૂદે છે. હવે રોહનને પોતાના બરબાદ થયેલા નશેમનનું વેર વાળવું છે, પણ કઈ રીતે? તે તો જોઈ નથી શકતો છતાં તે કઈ રીતે પોતાનો વેરાãગ્ન શાંત કરે છે એ જાણવા માટે તમારે આ ફિલ્મ જોવી પડશે.